Min datter på 18 år og jeg har lejet denne lille, praktiske lejlighed (studio) i vores påskeferie. Vi havde fire overnatninger og har været ovenud tilfredse. Lejligheden har en perfekt beliggenhed i forhold til hyggelige caféer, restauranter og delikatesseforretninger, og vi kunne gå til mange turistattraktioner. Pga. de grønne tiltag, bl.a. gågader, der er begyndt at blive etableret i Paris, er det ikke muligt at køre i bil helt hen til lejligheden, men der var kort gåafstand fra det sted vores taxa satte os af og hen til adressen. Lejligheden havde alt, hvad vi behøvede; god dobbeltseng med dobbeltdyne, fint lille tekøkken og et lille, pænt og rent badeværelse. Vinduet ved sengen kunne åbnes ud til en grøn og stille baggård. Ved indtjekning var vi lidt forvirrede over, hvordan vi skulle trykke os ind, men det gik, og efterfølgende fik vi udleveret en nøgle og nøglebrik, som virkede upåklageligt. Christophe tog imod os, selv om vores ankomst var sen aften. Han har igennem hele forløbet været meget venlig, hjælpsom og nem at komme i kontakt med. Vi kan kun give Christophe og hans lejlighed de bedste anbefalinger, og vi kommer gerne igen.